                             højesterets dom
                        afsagt tirsdag den 5. september 2017
sag 285/2016
(2. afdeling)
a
(advokat birgitte pedersen, beskikket)
mod
codan forsikring a/s
og
privatsikring a/s
(advokat michael s. wiisbye for begge)
i tidligere instans er afsagt dom af østre landsrets 2. afdeling den 28. oktober 2016.
i pådømmelsen har deltaget fem dommere: jon stokholm, vibeke rønne, jens peter
christensen, jens kruse mikkelsen og kristian korfits nielsen.
påstande
parterne har gentaget deres påstande.
anbringender
parterne har gentaget deres anbringender.
a har dog frafaldet sit anbringende om, at hun i forbindelse med løbeturen har trådt på en
mindre genstand, der har forårsaget et vrid i benet eller knæet og dermed skaden.
codan forsikring a/s og privatsikring a/s har frafaldet anbringendet om, at skaden kan hen-
føres til dækningsundtagelserne for forudbestående sygdom i forsikringsbetingelserne. forsik-
                                                - 2 -
ringsselskaberne har endvidere ikke bestridt, at meniskskaden er opstået i forbindelse med
løbeturen.
supplerende sagsfremstilling
der har i forsikringsbranchen været anvendt forskellige definitioner af, hvad der skal forstås
ved et ulykkestilfælde.
frem til slutningen af 1990’erne benyttede forsikringsbranchen med få undtagelser en ulyk-
kesdefinition, der var sålydende:
      ”en tilfældig af den forsikredes vilje uafhængig, pludseligt udefra kommende indvirk-
      ning på legemet med en påviselig beskadigelse af dette til følge.”
i 1999 henstillede forsikring og pension til sine medlemsselskaber at udvide dækningsom-
fanget, for så vidt angik skader på arme og ben. af henstillingen, der er gengivet i ufr
2008b.419, fremgår bl.a.:
      ”1. f&p’s bestyrelse har anmodet ulykkesforsikringsudvalget om at udarbejde forslag
      til, hvorledes vridskaderne kan medtages under ulykkesdefinitionen. baggrunden herfor
      er bl.a. ønsket om i højere grad at dække, hvad forsikringstagerne normalt forstår ved en
      ulykke. bl.a. har vridskaderne i forbindelse med sportsudøvelse givet anledning til sær-
      lige problemer og misforståelser.
      2. ulykkesforsikringsudvalget har på baggrund af bestyrelsens anmodning foreslået føl-
      gende formulering, der kan indsættes i forsikringsbetingelserne efter den traditionelle
      definition: ”ved beskadigelse af forsikredes arme og ben kræves alene, at skadesårsa-
      gen skal være pludselig og med en påviselig beskadigelse af legemet til følge.”
      enkelte selskaber anvender allerede i dag en tilsvarende formulering, men normalt kun i
      forbindelse med sportsskader. som det fremgår, rækker forslaget bredere end de rene
      sports- og vridskadetilfælde, idet ulykkesforsikringsudvalget har lagt vægt på så vidt
      muligt at undgå eventuelle afgrænsningsproblemer med hensyn til, hvad der mere præ-
      cist skal forstås ved sports- eller vridskade … bestyrelsen har på denne baggrund be-
      sluttet at anbefale medlemmerne at medtage vridskader på arme og ben.
      3. f&p skal i forlængelse heraf henstille, at selskaberne i deres ulykkesforsikringer sna-
      rest muligt medtager ovennævnte formulering i forlængelse af den traditionelle defini-
      tion. det henstilles, at udvidelsen medtages såvel ved nytegning som i de eksisterende
      forsikringer.”
i 2001 og de følgende år indførte de fleste forsikringsselskaber den ulykkesdefinition, som
finder anvendelse i den foreliggende sag. definitionen lyder således:
      ”ved ulykkestilfælde forstås en pludselig hændelse, der forårsager personskade.”
                                               - 3 -
højesterets begrundelse og resultat
sagen angår for højesteret, om den meniskskade, som a pådrog sig i forbindelse med en lø-
betur den 19. juli 2013, er et ulykkestilfælde i forsikringsbetingelsernes forstand.
i både codan forsikring a/s’ og privatsikring a/s’ forsikringsbetingelser er ulykkestilfælde
defineret som ”en pludselig hændelse, der forårsager personskade”.
denne beskrivelse af ulykkestilfælde har afløst den definition, som var gældende frem til om-
kring år 2000, hvor et ulykkestilfælde var beskrevet som ”en tilfældig af den forsikredes vilje
uafhængig, pludseligt udefra kommende indvirkning på legemet med en påviselig beskadigel-
se af dette til følge”.
fire dommere – jon stokholm, vibeke rønne, jens kruse mikkelsen og kristian korfits
nielsen – udtaler:
den definition af et ulykkestilfælde, der anvendes i de foreliggende forsikringsbetingelser, er
bred. det hænger navnlig sammen med anvendelsen af ordet ”hændelse” og det forhold, at det
ikke er en betingelse, at årsagen til ulykkestilfældet er udefra kommende påvirkning eller ydre
omstændigheder, ligesom det efter vores opfattelse heller ikke er en betingelse, at der er op-
stået noget usædvanligt, uventet eller tilfældigt i forbindelse med skadens indtræden. den
hændelse – initialpåvirkning – som har ført til skaden, skal dog være sket pludselig.
den gældende definition af et ulykkestilfælde blev efter det foreliggende indført med det sigte
at yde en bredere dækning for pludseligt opståede helbredsforringelser, og det udvidede dæk-
ningsomfang havde oprindeligt sigte på sports- og vridskadetilfælde. vi finder, at løbeaktivi-
tet må sidestilles med sportsaktiviteter og således adskiller sig fra mere dagligdags bevægel-
ser, såsom at bukke sig ned, rejse sig op, at gå mv., som ikke er dækningsberettigede.
på den anførte baggrund og henset til, at den uklarhed, som forsikringspolicernes beskrivelse
af ulykkesbegrebet giver anledning til, må komme selskaberne til skade, finder vi, at defini-
tionen på et ulykkestilfælde må anses for også at omfatte den situation, hvor der pludseligt
under løbeaktivitet opstår personskade.
                                               - 4 -
i den foreliggende sag har codan forsikring og privatsikring for højesteret ikke bestridt, at
skaden i form af læsion af den mediale menisk i as højre knæ opstod i forbindelse med løbe-
turen den 19. juli 2013. forsikringsselskaberne har heller ikke gjort gældende, at skaden skyl-
des sygdom eller udløsning af latente sygdomsanlæg.
vi stemmer på denne baggrund for at tage as påstand til følge.
dommer jens peter christensen udtaler:
som nævnt hedder det i forsikringsbetingelserne i as ulykkesforsikringer, at som ulykkestil-
fælde betragtes ”en pludselig hændelse, der forårsager personskade". som det fremgår af ord-
lyden, indeholder denne definition af et ulykkestilfælde et krav om, at den pludselige hændel-
se, der har forårsaget en personskade, er forskellig fra selve personskaden. det følger endvi-
dere af forsikringsbetingelserne, at det samlede forløb skal have karakter af et ulykkestilfælde.
på baggrund af det begivenhedsforløb, der er enighed om må lægges til grund, finder jeg her-
efter, ligesom landsrettens flertal, at a ikke har godtgjort, at der er tale om et ulykkestilfælde i
forsikringsbetingelsernes forstand, idet selve løbeturen ikke kan anses for en pludselig hæn-
delse. at løbeturen har karakter af sportsaktivitet kan under de foreliggende omstændigheder,
hvor der ikke foreligger anden pludselig hændelse end selve personskaden, efter min opfattel-
se ikke føre til et andet resultat.
jeg stemmer derfor for at stadfæste landsrettens dom.
der træffes afgørelse efter stemmeflertallet.
højesteret tager herefter as påstand til følge.
codan forsikring skal betale sagsomkostninger for landsret og højesteret med 61.550 kr.
heraf er 50.000 kr. til dækning af udgift til advokat og 11.550 kr. til dækning af retsafgift for
landsretten og den retsafgift, som skulle have været betalt for højesteret, hvis der ikke var
givet fri proces, jf. retsplejelovens § 332.
                                               - 5 -
privatsikring skal betale sagsomkostninger for landsret og højesteret med 55.550 kr. heraf er
50.000 kr. til dækning af udgift til advokat og 5.550 kr. til dækning af retsafgift for landsret-
ten og den retsafgift, som skulle have været betalt for højesteret, hvis der ikke var givet fri
proces, jf. retsplejelovens § 332.
sagsomkostningsbeløbene skal indbetales til højesteret, der efter dækning af eventuelle ud-
gifter til fri proces afregner med retshjælpsforsikringen.
                                      thi kendes for ret:
codan forsikring a/s og privatsikring a/s skal anerkende, at a har været udsat for et ulyk-
kestilfælde i forsikringsbetingelsernes forstand.
i sagsomkostninger for landsret og højesteret skal codan forsikring a/s betale 61.550 kr.,
som indbetales til højesteret.
i sagsomkostninger for landsret og højesteret skal privatsikring a/s betale 55.550 kr., som
indbetales til højesteret.
de idømte sagsomkostningsbeløb skal betales inden 14 dage efter denne højesteretsdoms af-
sigelse og forrentes efter rentelovens § 8 a.
